Document ID: 32012R0947

KOMISIJAS ĪSTENOŠANAS REGULA (ES) Nr. 947/2012
(2012. gada 12. oktobris),
ar ko groza Padomes Regulu (EK) Nr. 2368/2002 par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2002. gada 20. decembra Regulu (EK) Nr. 2368/2002 par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem (1) un jo īpaši tās 19. panta 6. punktu un 20. pantu,
tā kā:
(1)
Pēc provizoriskas pieņemšanas Vašingtonas starpsesiju sanāksmē 2012. gada jūnijā Kimberli procesa dalībnieki ar rakstisko procedūru apstiprināja Kamerūnas pievienošanu KP dalībnieku sarakstam. Šis apstiprinājums tika apliecināts ar KP priekšsēdētāja paziņojumu 2012. gada 14. augustā.
(2)
Saskaņā ar Lisabonas līgumu, kas stājās spēkā 2009. gada 1. decembrī, Eiropas Savienība aizstāja Eiropas Kopienu un ir tās pēctece. Lai uzlabotu Regulas (EK) Nr. 2368/2002 2. panta g) punktā definētā sertifikāta funkcionalitāti, būtu jāgroza daži parametri, kas noteikti minētās regulas IV pielikumā, lai atspoguļotu šīs izmaiņas. Tomēr jāparedz reālistisks termiņš, lai Savienības kompetentās iestādes pielāgotos šīm izmaiņām, ņemot vērā laiku, kas nepieciešams jaunā sertifikāta pieejamības nodrošināšanai.
(3)
Turklāt būtu jāatjaunina Eiropas Savienības un Šveices kontaktpunktu adreses II pielikumā, dalībvalstu kompetento iestāžu saraksts III pielikumā un dimantu rūpniecības organizāciju saraksts V pielikumā.
(4)
Būtu attiecīgi jāgroza Regulas (EK) Nr. 2368/2002 II, III, IV un V pielikums.
(5)
Šajā regulā paredzētie pasākumi ir saskaņā ar Regulas (EK) Nr. 2368/2002 22. pantā minētās komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 2368/2002 groza šādi.
(1)
Regulas II pielikumu aizstāj ar šīs regulas I pielikuma tekstu.
(2)
Regulas III pielikumu aizstāj ar šīs regulas II pielikuma tekstu.
(3)
Regulas IV pielikumu aizstāj ar šīs regulas III pielikuma tekstu.
(4)
Regulas V pielikumu aizstāj ar šīs regulas IV pielikuma tekstu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Tomēr 1. panta 3. punktu piemēro no 2013. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 12. oktobrī

Labels: 3
14
18